**Vammaisten henkilöiden oikeuksien neuvottelukunta VANE**

Kokous 24.2.2020

Aika maanantai 24.2.2020 klo 13-16

Paikka Kokoushuone Meritulli, Meritullinkatu 8, Helsinki

Paikalla:

**Jäsen Henkilökohtainen varajäsen**

Burrell Riitta, pj. (x) STM

Alanne Kaisa, vpj. (x) Vammaisfoorumi ry

Artemjeff Panu (-) OM Nousiainen Katriina (x) OM

Bertell Sanna-Maria (-) Elinkeinoelämän Kamppi Elina (x) Finanssiala ry

keskusliitto EK

Heikkinen Helinä (x) UM Hasenson Janina (-) UM

Gustafsson Henrik (x) Vammaisfoorumi ry Gustafsson Ulf (-) Vammaisfoorumi ry

Jääskeläinen Marko (x) Vammaisfoorumi ry Rasa Jukka (-) Vammaisfoorumi ry

Kokko Sari (x) Vammaisfoorumi ry Jakobsson Matthias (-) Vammaisfoorumi ry

Maijala Juha-Pekka (-) YM Kilpelä Niina (x) YM

Mårtensson Anne (x) OKM Piispanen Toni (-) OKM

Nordlund Jaana (x) Vammaisfoorumi ry Rautiainen Satu (-) Vammaisfoorumi ry

Pukki Heta (x) Vammaisfoorumi ry Tuokko Riitta-Maija (-) Vammaisfoorumi ry

Sariola Jukka (x) Vammaisfoorumi ry Metsävainio Katja (-) Vammaisfoorumi ry

Tiensuu Alli (x) SAK ry Sahamies Miika (-) Akava ry

Tötterman Patrik (x) TEM Haavisto-Vuori Päivi (-) TEM

Viemerö Jaana (x) Kuntaliitto Vogt Ellen (-) Kuntaliitto

Åkermarck Mikael (x) LVM Vesanen-Nikitin Irja (-) LVM

Merja Heikkonen (x) VANE/STM

Hoffrén Tea (x) VANE/STM

Järvinen Johanna (x) VANE/STM

**Pysyvät asiantuntijat**

Joronen Mikko (x) Ihmisoikeuskeskus

Juuso Tuomas Aslak (-) Saamelaiskäräjät

Katsui Hisayo (-) Helsingin yliopisto

Lepistö Jari (-) SM

Lindqvist Gunilla (-) Ahvenanmaan maakuntahallitus

Malmlund Kirsi-Maria (x) STM

Mikkola Teija (-) VM

Nurmi-Koikkalainen Päivi (-) THL

**Kutsutut asiantuntijat**

Anni Kyröläinen (-) TEM

Mikko Härö (x) Museovirasto

**Käsitellyt asiat**

1. Kokouksen avaus

Puheenjohtaja avasi kokouksen klo 13.04.

1. Esityslistan hyväksyminen

Täydennettiin kohtaan 11 saapuneet lausunnot ja Liikenne- ja viestintävaliokunnan kuuleminen. Hyväksyttiin esityslista tällä täydennyksellä.

1. Edellisen kokouksen pöytäkirjan hyväksyminen

Korjattiin edellisen kokouksen pöytäkirjaan seuraavan kokouksen ajankohdaksi maanantai 24.2.2020. Hyväksyttiin edellisen kokouksen pöytäkirja tällä korjauksella.

1. Ministeriöiden kuulumiset

Ministeriöiden edustajat esittelivät oman hallinnonalansa ajankohtaiset kuulumiset, erityisesti hallitusohjelman toimeenpanoon liittyvät, vammaisten ihmisten näkökulmasta keskeiset asiat.

*Työ- ja elinkeinoministeriö:* Työkykyohjelman alatyöryhmässä on valmisteilla kokeiluja. Kehittäjäkumppanina tässä työssä ovat vammaisjärjestöt ja Uudenmaan TE-palvelut.

*Sosiaali- ja terveysministeriö:* Vammaisten henkilöiden henkilökohtaisen budjetoinnin kehittämishanke on käynnistynyt. Kunnille ja kuntayhtymille käynnistyy valtionavustushaku keväällä. Tarkoitus on, että alueellinen hanketyö alkaisi kesän jälkeen. Hankkeessa ei toteuteta asiakaskohtaisia kokeiluja, vaan hyödynnetään asiakastyössä kertyvää tietoa. Palliatiivisen ja saattohoidon työryhmä järjestää kuulemistilaisuuden työnsä tueksi.

Osallisuustyöryhmä on aloittanut työnsä. Sen tehtävänä on laatia raportti vammaisten henkilöiden osallisuuden turvaaminen vammaispalveluissa.

*Opetus- ja kulttuuriministeriö:* Oppivelvollisuuden pidentäminen ja toisen asteen koulutuksen maksuttomuus hallitusohjelman mukaisesti ovat valmistelussa. Vaativan erityisen tuen työryhmän antaminen kehittämisehdotusten pohjalta on käyty keskustelua muun muassa opiskelua tukevien palvelujen roolista.

*Liikenne- ja viestintäministeriö:* Liikennejärjestelmäsuunnitelmasta on lau-suntoyhteenveto valmisteilla. Asiasta voisi keskustella VANEssakin jatkossa. Sähköisen viestinnän palvelulaista annetut lausunnot on käyty läpi. Hallituksen esitys on valmisteilla ja tarkoitus viedä eduskuntaan maalis-huhtikuussa. Taksiliikenteen arviomuistio ollut myös lausunnolla. Liikenteen ja viestinnän digitaaliset palvelut esteettömiksi –toimintaohjelman väliraportti on ilmestynyt, huhtikuussa järjestetään siitä kuulemistilaisuus.

*Ulkoministeriö:* YK:n vammaisyleissopimuksen sopimuspuolikokous järjestetään New Yorkissa 10.-12.6.2020. Kokouksen pääteemana on YK:n vammaisyleissopimus ja Agenda 2030. Alateemoina on vammaisuus ja yritystoiminta, ikääntyneiden vammaisten asema ja osallistavat ympäristöt. Suomi on järjestämässä vammaisiin naisiin liittyvää sivutapahtumaa. Kokoukseen asetetaan valtuuskunta, johon kutsu on lähdössä pian.

YK:n vammaisyleissopimuksen määräaikaisraportti on annettu elokuussa 2019. Vielä ei tiedossa käsittelyajankohtaa. Oviedon sopimuksen lisäpöytäkirjasta on 4.2.2020 annettu kommentit Bioetiikkakomitealle. TSS- ja KP-yleissopimuksien määräaikaisraportit ovat valmisteilla, määräaika huhtikuussa.

*Ympäristöministeriö:* Ministeriö järjesti vammaisjärjestöille keskustelutilaisuuden es-teettömyysasetuksesta. Tätä vuoropuhelua on tarkoitus jatkaa. Ikääntyneiden asumisen toimenpideohjelma ja Lähiöohjelma ovat valmistelussa, niiden yhteydessä käsitellään myös esteettömyysasioita.

*Oikeusministeriö:* Rasismin ja syrjinnän vastainen toimintaohjelma on valmisteilla. Parhaillaan kootaan tutkimustietoa. Työryhmää ollaan nimeämässä. Ohjelman on tarkoitus olla valmis vuoden loppuun mennessä. Yhdenvertaisuuslain osittaisuudistuksen valmistelu odottaa VN TEAS-tutkimushankkeen tuloksia. Tutkimus valmistuu marraskuussa. Ministeriössä on käynnistynyt hanke Tiedolla vihaa vastaan. Työ- ja elinkeinoministeriö ja oikeusministeriö kouluttavat työvoimaneuvojia syrjimättömästä työelämästä. Vahingonkorvauslain uudistamisesta on hallitusohjelmakirjaus, ja ministeriön edustaja lupasi selvittää, miten asia etenee.

Päätös: VANE kävi keskustelun ministeriöiden ajankohtaisista asioista ja merkitsi kuullun tiedoksi.

1. Työryhmien kuulumiset

 VANEn työryhmäedustajat esittelivät työryhmien ajankohtaiset kuulumiset.

Apuvälinetyöryhmässä päivitetään valtakunnallista apuvälinesuositusta. Uuden version on tarkoitus valmistua vielä tänä keväänä.

Sote-seurantaryhmällä on ollut edellisen VANEn kokouksen jälkeen kaksi kokousta. Kun keskeiset linjaukset tarkentuvat, voisi VANEssakin käydä tarkempaa keskustelua niistä esimerkiksi seuraavassa kokouksessa. Seurantaryhmän kokouksessa käsiteltiin myös viestintää, ja Sari Kokko toi esiin tarpeen muun muassa viittomakieliseen ja selkokieliseen viestintään.

Päätös: VANE merkitsi kuullun tiedoksi.

1. VANEn virkamiesten uudistettu työnjako ja edustusten tarkistaminen

VANEn työntekijöiden tehtävänkuvia on tarkistettu ja mm. sote-asioista vastaa jatkossa Tea Hoffrén. Tästä syystä myös VANEn edustajaa sote-seurantaryhmässä on syytä muuttaa. Pääsihteeri työskentelee edelleen kokopäiväisesti VANEssa. Tea Hoffrén työskentelee puoliksi STM:n vammaispolitiikan tehtävissä ja puoliksi VANEssa.

Päätös: VANE nimesi Tea Hoffrénin STM:n sote-seurantaryhmän edustajakseen. Varajäsenenä jatkaa Kaisa Alanne.

1. Toimintaohjelman valmistelun tilanne

VANEn toimintaohjelmatyöryhmä on aloittanut työskentelynsä ja ohjelmaan liittyvät kuulemiset on aloitettu. Ministeriöiden yhteinen tilaisuus järjestettiin 3.2.2020 ja vammaisjärjestöjen kuuleminen 7.2.2020. Kuntaliiton ja Etelä-Suomen AVIn saavutettavuustiimin tapaamiset järjestettiin 11.2.2020, yhden-vertaisuusvaltuutetun ja lapsiasiavaltuutettujen toimiston edustajien kanssa tapaaminen 18.2.2020. Useita muita tapaamisia on myös sovittu.

Pääsihteeri kertoi valmistelun tilanteen. Ministeriöiltä pyydetään 14.4. mennessä tilannekuvaukset ja neuvottelut käydään toukokuun loppuun mennessä. Toimintaohjelman olisi tarkoitus olla valmis vuoden loppuun mennessä.

Päätös: VANE merkitsi toimintaohjelman valmistelun tilanteen tiedoksi.

1. VANEn toimintamääräraha 2020 ja syksyn tapahtumat

Sosiaali- ja terveysministeriö on vahvistanut VANEn toimintamäärärahaksi vuodelle 2020 30 000 euroa. Syksylle ei ole suunnitelmissa VANE-päiviä, mutta toimintaohjelman julkistamistilaisuus pidetään loppuvuonna.

Päätös: VANE merkitsi tiedoksi toimintamäärärahan.

1. Nimeämispyyntö Sosiaaliturvakomitean Työ- ja toimintakykyjaosto

VANElle on saapunut nimeämispyyntö, jossa pyydetään VANEa ehdottamaan 28.2.2020 mennessä nais- ja miesedustajaa sosiaaliturvakomitean (2020-2027) Työ- ja toimintakykyjaostoon. Jaoston vastuulla on työ- ja toimintakykyyn liittyvien etuuksien ja palvelujen kehittäminen ja yhteensovittaminen. Edustajille ei nimetä varajäseniä.

Päätös: VANE nimeää jäsenehdokkaikseen Sosiaaliturvakomitean Työ- ja toimintakykyjaostoon Jukka Sariolan ja Merja Heikkosen.

1. Joensuun vammaisneuvoston kannanotto

Joensuun kaupungin vammaisneuvosto on kokouksessaan 2.1.2020 päättänyt lähettää vammaisten henkilöiden oikeuksien neuvottelukunnalle pankkien toimipisteiden vähentämistä ja kassapalvelujen supistamista koskevan kannanoton. Kannanotossaan Joensuun vammaisneuvosto pyytää VANEa vaikuttamaan em. asioihin.

Elina Kamppi Finanssiala ry:sta kertoi kokouksessa mahdollisuuksista vaikuttaa kehitykseen. Erilaisia uusia asiointimahdollisuuksia on kehitetty ja lainsäädäntöä on uudistettu. Esimerkiksi on kokeiltu käteisen toimittamista kotiin. Konttoriverkoston ja fyysisten asiointipisteiden ylläpito on kallista.

Keskustelussa tuotiin esiin useita näkökohtia asiaan liittyen. Korostettiin pankkipalveluiden esteettömyyden ja saavutettavuuden merkitystä, pankkien asiointipisteiden merkitystä esim. turvallisuuden kannalta ja sähköisen tun-nistautumisen ongelmia. Esille tuotiin muun muassa pankkien haluttomuus käyttää tekstipuhelimia.

Päätös: VANE kävi asiasta keskustelun.

1. Lausunnot ja kuulemiset

 VANE on antanut edellisen kokouksensa jälkeen seuraavat lausunnot:

* Liikenne- ja viestintäministeriö: Sähköisen viestinnän palveluista annetun lain uudistaminen; määräaika 16.1.2020.
* Liikenne- ja viestintäministeriö: Valtakunnallisen liikennejärjestelmäsuunnitelman vaikutusten arviointiohjelma; määräaika 24.1.2020.
* Ulkoministeriö/Euroopan neuvosto; Ihmisoikeuksia ja biolääketiedettä koskevan Euroopan neuvoston yleissopimuksen lisäpöytäkirjaluonnos; lausuntopyyntö, määräaika 20.1.2020
* Liikenne- ja viestintäministeriö: Arviomuistio taksisääntelyn toimivuudesta, määräaika 21.2.2020

Vireillä oleva lausuntopyyntö:

* STM: Luonnos hallituksen esitykseksi eduskunnalle laiksi sosiaali- ja terveyden-huollon asiakasmaksuista annetun lain muuttamisesta, määräaika 1.4.2020.

Lausumatta jätetyt lausuntopyynnöt:

* YK; Kidutuksen ja muun julman, epäinhimillisen tai halventavan kohtelun tai rangaistuksen vastainen yleissopimus; Suomen 8. määräaikaisraportin laatiminen, määräaika 28.2.2020
* Liikenne- ja viestintäministeriö: Ajoneuvolain uudistus, määräaika 13.2.2020
* Traficom: tieliikennelain mukaiset määräykset; ajoneuvojen käyttö tiellä (TRAFICOM/420043/03.04.03.00/2019), erikoiskuljetukset ja erikoiskuljetus-ajoneuvot (TRAFICOM/420073/03.04.03.00/2019), autojen ja niiden perävau-nujen tekniset vaatimukset (TRAFICOM/420030/03.04.03.00/2019), ajoneuvo-jen merkki- ja varoitusvalaisimien, työ- ja apuvalaisimien, hälytysajoneuvojen äänimerkinantolaitteiden sekä eräiden ajoneuvojen heijastimien ja heijasta-vien merkintöjen teknisistä vaatimuksista ja asennuksesta ajoneuvoon (TRA-FICOM/527425/03.04.03.00/2019), määräaika 13.3.2020
* LVM: Lausuntopyyntö määräysluonnoksesta: Valmiussuunnittelun järjestäminen liikennejärjestelmässä, määräaika 17.3.2020.

Kuulemistilaisuus:

Eduskunnan Liikenne- ja viestintävaliokunta: Kotihoidon pysäköintilupa 13.2.2020. Osallistuttu kuulemiseen ja toimitettu kirjallinen asiantuntijalausunto.

Päätös: Hyväksyttiin annetut lausunnot, merkittiin tiedoksi liikenne- ja viestintävaliokunnan kuuleminen, vireillä oleva lausuntopyyntö ja lausumatta jätetyt lausuntopyynnöt.

1. Tiedoksi

VANE on lähettänyt kunnille kirjeen koskien vammaisten henkilöiden osallistamista kunnalliseen päätöksentekoon. Kirje on toimitettu sekä suomeksi että ruotsiksi. Kirje käännetään myös saamen kielille.

Päätös: VANE merkitsi asiat tiedoksi.

1. Seuraavan kokouksen ajankohdan päättäminen

Päätös: VANEn seuraava kokous pidetään keskiviikkona 13.5.2020 alkaen klo 12.30 STM:ssä. Kokoukseen lähetetään kalenterikutsu.

Tauko

1. Yhdenvertaisuusvaikutusten arviointi vammaisten ihmisten työllistymisessä

Päätös: Ei käsitelty asiakohtaa kutsutun asiantuntijan esteen vuoksi.

1. Suojeltavien rakennusten esteettömyys

VANE saa aika ajoin vammaisneuvostoilta ja -järjestöiltä palautetta, että es-teettömyyden edistämisessä esteenä on Museovirasto. Näin ei kuitenkaan aina todellisuudessa ole. Mikko Härö Museovirastosta esitteli ra-kennusten suojelun suhdetta esteettömyyteen ja Museoviraston roolia. Härön esitys on pöytäkirjan liitteenä (Liite 1). Härö kertoi, että keskeisessä roolissa ovat esimerkiksi kuntien rakennusvalvonta ja alueelliset vastuumuseot.

Suojelun ja restauroinnin periaatteet eivät olennaisesti ole ristiriidassa esteet-tömyyden ja saavutettavuuden kohentamisen kanssa. Maankäyttö- ja rakennuslaki koskee myös museokohteita, valtioneuvoston asetus rakennusten esteettömyydestä (241/2018) huomioitava. Joissain tapauksissa suojelua ehkä käytetään tekosyynä jättää esteettömyystoimia tekemättä.

Kun argumenttina käytetään Museoviraston kieltoa, kannattaa kysyä tarkemmin perusteluja ja taustoja. Yhteensovitettavia ratkaisuja on lähes aina löydettävissä. Esteettömyys- ja saavutettavuuskysymykset ovat tulleet entistä useammin esille. Alueellisilla vastuumuseoilla ja Museovirastolla voisi olla vahvempi rooli myös esteettömyys- ja saavutettavuusasioiden esille tuomisessa. Myös vammaisten ihmisten, järjestöjen ja vammaisneuvostojen osallistamisen merkitystä voisi korostaa enemmän hankkeissa.

Päätös: VANE merkitsi kuullun tiedoksi ja kävi aiheesta keskustelun.

1. Kokouksen päättäminen

 Puheenjohtaja päätti kokouksen klo 15.30.

Vammaisten henkilöiden oikeuksien neuvottelukunta VANE

Riitta Burrell Merja Heikkonen

puheenjohtaja pääsihteeri

LIITTEET Liite 1 Mikko Härön esitys Museovirastosta